Document ID: 31993R2865

ΚΑΝΟΝΙΣΜΟΣ (ΕΟΚ) αριθ. 2865/93 ΤΗΣ ΕΠΙΤΡΟΠΗΣ της 20ής Οκτωβρίου 1993 για την επαναφορά της είσπραξης των τελωνειακών δασμών που εφαρμόζονται στα προϊόντα τα οποία υπάγονται στους κωδικούς ΣΟ 3102 10 10, ex 7304, 7305 και ex 7306, καταγωγής των Δημοκρατιών της Κροατίας, της Βοσνίας-Ερζεγοβίνης, της Σλοβενίας και του εδάφους της πρώην Γιουγκοσλαβικής Δημοκρατίας της Μακεδονίας, για τα οποία έχουν θεσπισθεί τα ανώτατα όρια που προβλέπει ο κανονισμός (ΕΟΚ) αριθ. 478/93 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 478/93 του Συμβουλίου της 25ης Φεβρουαρίου 1993 για καθορισμό ανωτάτων ορίων και κοινοτικής επιτήρησης έναντι των εισαγωγών ορισμένων προϊόντων καταγωγής των Δημοκρατιών της Κροατίας, της Βοσνίας-Ερζεγοβίνης, της Σλοβενίας και του εδάφους της πρώην Γιουγκοσλαβικής Δημοκρατίας της Μακεδονίας (1993) (1), και ιδίως το άρθρο 1 παράγραφος 4,
Εκτιμώντας:
ότι, σύμφωνα με το άρθρο 1 του προαναφερθέντος κανονισμού, στις Δημοκρατίες της Κροατίας, της Βοσνίας-Ερζεγοβίνης, της Σλοβενίας και του εδάφους της πρώην Γιουγκοσλαβικής Δημοκρατίας της Μακεδονίας παραχωρείται το ευεργέτημα του προτιμησιακού δασμολογικού καθεστώτος, με τη θέσπιση, ειδικότερα, ανώτατων ορίων- ότι, βάσει του άρθρου 1 παράγραφος 4 του ιδίου κανονισμού, μόλις καλύπτονται τα ανώτατα όρια, η Επιτροπή μπορεί να επαναφέρει με κανονισμό μέχρι το τέλος του ημερολογιακού έτους την είσπραξη των δασμών που εφαρμόζονται πραγματικά έναντι των τρίτων χωρών-
ότι οι εισαγωγές των προϊόντων που απαριθμούνται στο παράρτημα, καταγωγής των προαναφερθεισών Δημοκρατιών, οι οποίες απολαύουν δασμολογικών προτιμήσεων, κάλυψαν διά καταλογισμού το αντίστοιχο ανώτατο όριο- ότι η κατάσταση που υφίσταται στην αγορά της Κοινότητας επιβάλλει την επαναφορά της είσπραξης των τελωνειακών δασμών που εφαρμόζονται έναντι των εν λόγω Δημοκρατιών όσον αφορά τα συγκεκριμένα προϊόντα-
ότι είναι σκόπιμη η επαναφορά της είσπραξης των τελωνειακών δασμών για τα εν λόγω προϊόντα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από τις 25 Οκτωβρίου 1993, η είσπραξη των τελωνειακών δασμών, η οποία έχει ανασταλεί για το 1993 με τον κανονισμό (ΕΟΚ) αριθ. 478/93, επαναφέρεται κατά την εισαγωγή στην Κοινότητα των προϊόντων που απαριθμούνται στο παράρτημα, καταγωγής των Δημοκρατιών της Κροατίας, της Βοσνίας-Ερζεγοβίνης, της Σλοβενίας και του εδάφους της πρώην Γιουγκοσλαβικής Δημοκρατίας της Μακεδονίας.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Οκτωβρίου 1993.

Labels: 1
10
7
3
18